"Иҷыдоу асоциалтә ҭагылазаашьа змоу аҿар ацхыраара рыҭара ҳаргьы иаҳуалны иҳаԥхьаӡоит. Аусура иалагеит апроект ус еиԥш иҟоу ирзырхоу. Иара шьақәгылоуп еиуеиԥшым ашьаҿақәа рыла. Актәи – аибадырра. Ҳара ҳаилак аҿы аус зуа аспециалистцәа урҭ аҿар ирабадыруеит, еилыркаауеит рҟазшьақәа, аинтерес рызцәырызго азҵаарақәа, ахырхарҭақәа еилыркаауеит. Аҩбатәи аетап аҿы иалаагалоит аспециалистцәа: апсихологцәа, аҳакьымцәа, аԥсуа ҵасқәа, ахымҩаԥгашьа уҳәа атәы дзырдыруа. Дара ирымоу аинтерес анеилаҳкаалак ашьҭахь, афатәҟацара, асахьаҭыхра уҳәа аума, иргәаԥхо азанааҭ аҩнуҵҟала аиԥыларақәа мҩаԥаагоит, уи аус иалахәхартә иҟаҳҵоит. Ҳара еиҳарак иаҳҭахуп аҿар дара-дара еибадырырц, ҳусура иалахәхарцаз", - ҳәа еиҭалҳәеит Кәыҵниаԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.